പട്ടികജാതി, പട്ടികവര്ഗ വിഭാഗങ്ങളുടെ സ്വന്തമായി ഭൂമി സര്ക്കാരിന്റെ ലക്ഷ്യം റവന്യൂമന്ത്രി തൃശൂര്: പട്ടികജാതി, പട്ടികവര്ഗ വിഭാഗങ്ങളുടെ സ്വന്തമായി ഭൂമിയെന്ന സ്വപ്നം യാഥാര്ത്ഥ്യമാക്കുകയാണ് സര്ക്കാരിന്റെ ലക്ഷ്യമെന്ന് റവന്യൂമന്ത്രി കെ രാജന്. ഭൂപരിഷ്കരണം എന്ന ആശയം പൂര്ണമാകുന്നതിന്റെ ഭാഗമായി ഡിജിറ്റല് സര്വ്വെ, യുണീക് തണ്ടപേര് തുടങ്ങിയവ നടപ്പിലാക്കാനുള്ള ശ്രമത്തിലാണ് സര്ക്കാരെന്നും അദ്ദേഹം പറഞ്ഞു. മണിയന്കിണര് ആദിവാസി ഊര് സന്ദര്ശിച്ച് സംസാരിക്കുകയായിരുന്നു അദ്ദേഹം. അനര്ഹരായവരുടെ കൈയില് നിന്ന് പിടിച്ചെടുക്കുന്ന ഭൂമി ഭൂരഹിതര്ക്ക് നല്കാനുള്ള നടപടി സര്ക്കാരിന്റെ ഭാഗത്തു നിന്ന് ഉണ്ടാകുമെന്നും മന്ത്രി പറഞ്ഞു. അനര്ഹമായി പലരുടെയും കൈവശം ഭൂമിയുണ്ട്. എന്നാല് യുണീക്ത ണ്ടപേര് നടപ്പിലാക്കുന്നതോടെ ഒരാള് കൈവശം വച്ചിരിക്കുന്ന ഭൂമിയുടെ അളവ് കൃത്യമായി അറിയാന് കഴിയും. യുണീക് തണ്ടപേര് നടപ്പിലാക്കുന്നതിന് കേന്ദ്ര സര്ക്കാരിന്റെയും അംഗീകാരം വേണം. സര്ക്കാരിന്റെ നിരന്തരമായ പരിശ്രമത്തിന്റെ ഫലമായി കഴിഞ്ഞ സെപ്റ്റംബറില് കേന്ദ്രത്തിന്റെ ഇലക്ട്രോണിക്സ് വിവര സാങ്കേതിക മന്ത്രാലയം ഔപചാരികമായി ഈ നടപടി ക്രമങ്ങള്ക്ക് അംഗീകാരം നല്കി ഉത്തരവ് പുറപ്പെടുവിച്ചതായും മന്ത്രി പറഞ്ഞു. സംസ്ഥാനത്തെ എല്ലാ ഭൂമിക്കും രേഖയാകുന്നതോടെ അനധികൃത ഭൂമി കണ്ടെത്താനാകും. ഭൂമിയുടെ മേല് കൈവശരേഖ ഉള്ളവരെ പട്ടയത്തിന്റെ അവകാശികളാക്കാന് സര്ക്കാര് നിയമപരമായി നേതൃത്വം നല്കുമെന്നും മന്ത്രി പറഞ്ഞു. പാണഞ്ചേരി ഗ്രാമപഞ്ചായത്ത് പ്രസിഡന്റ് പി പി രവീന്ദ്രന്, മെമ്ബര്മാര്, ജനപ്രതിനിധികള് എന്നിവരും മന്ത്രിയോടൊപ്പം ഊര് സന്ദര്ശിച്ചു.The post പട്ടികജാതി, പട്ടികവര്ഗ വിഭാഗങ്ങളുടെ സ്വന്തമായി ഭൂമി സര്ക്കാരിന്റെ ലക്ഷ്യം റവന്യൂമന്ത്രി first appeared on MalayalamExpressOnline.